Itchuk

Pak Čong-su (hangul: 박정수 - hanča: 朴正洙 - slov. prepis "Pak Čong-su"; * 1. júl 1983, Soul, Južná Kórea), známy pod svojím umeleckým menom Itchuk (hangul: 이특, hanča: 利特, po anglicky "Leeteuk") je juhokórejský spevák a skladateľ, MC, moderátor a príležitostný herec. Najviac známy je ako líder K-popovej chlapčenskej skupiny Super Junior. Zároveň pôsobí v jej podskupinách Super Junior-T a Super Junior-Happy.
Biografia.
Začiatky.
Keď v roku 2000 Itchuk a jeho sestra cestovali do Mjong-dongu na dovolenku, narazil na nich hľadač talentov a Itchukovi odporučil, aby sa zúčastnil na konkurze "Starlight Casting System" pre SM Entertainment - konkurz, vďaka ktorému vyhľadávajú potenciálnych mladých umelcov, ktorí by v budúcnosti mohli mať možnosť sa pod nich podpísať. Po niekoľkých nahrávkach a vystúpeniach sa nakoniec pod meno spoločnosti podpísal a stal sa tak ich učňom. Toho istého roku mal aj prvé rýchle vystúpenie ako špeciálny hosť na TV programe MBC v relácii "All About Eve" (kdrama). O dva roky neskôr sa objavil ako model v reklame na Pepsi.
V roku 2003 sa Itchuk stal členom päťčlennej chlapčenskej skupiny (spoločne so svojím budúcim kolegom menom Tong-hä), ale od zamýšľaného projektu sa rýchlo upustilo. Nakoniec sa Itchuk a Tong-hä stali členmi inej začínajúce skupiny, Super Junior 05, spoločne s ďalšími chlapcami. Itchuk, ako najstarší z nich, sa stal ich lídrom.
Umelecké meno.
Itchuk vysvetlil, že toto meno používa preto, aby dosiahol rovnaký efekt ako známy kórejský spevák Kangtcha. Väčšina jeho fanúšikov si ale myslí, že je to hlavne preto, aby si ho ľudia nemýlili s herečkou Pak Čong-su. Itchuk v preklade znamená "špeciálny" a hovoria mu tak pre jeho váženú pozíciu v skupine a pre jeho vtipnú a výnimočnú povahu. Ostatní ho tiež niekedy prezývajú "anjel".
2005-2006: Debut so Super Junior.
Itchuk a jeho skupina Super Junior 05 oficiálne debutovali 6. októbra 2005 v SBS programe Popular songs so songom "TWINS (Knock Out)". Ich štúdiový album bol vydaný o mesiac neskôr a skončil na 3. mieste v mesačnom "MIAK" K-pop charte. V marci roku 2006 začalo SM Entertainment naberať nových členov pre ďalšiu SuJu generáciu. Plány sa však zmenili, keď spoločnosť prijala 13. člena, Kjuhjona (máj 2006), a zastavila tak budúce generácie SJ. Skupina odobrala príponu "05" a bola tak oficiálne uvedená ako Super Junior. Obrovský úspech zaznamenali ďalšie leto so singlom "U" - bol tak ich najväčším hitom vo všetkých chartoch až do vydania "Sorry, Sorry" v marci 2009.
2007-2008: Podskupiny.
Počas svojej kariéry so Super Junior bol Itchuk pridelený do dvoch podskupín. Vo februári roku 2007 sa tak stal členom Super Junior-T a o rok neskôr Super Junior-Happy.
Autonehoda v apríli 2007.
19. apríla 2007 (čo bolo asi dva mesiace po vydaní singlu "Rokkugo" od SuJu-T) pri spiatočnej ceste z rádiovej show "Super Junior Kiss the Radio" sa Itchuk spoločne so Sindongom, Unhjokom, Kjuhjonom a dvoma manažérmi stal obeťou autonehody. Kým Sindong a Unhjok vyviazli s menšími poraneniami, Itchuk a Kjuhjon boli vážne zranení a odvezení na hospitalizáciu. Itchuk mal niekoľko sklenených črepín v chrbte a nad očami, čo si pri odstraňovaní vyžiadalo najmenej 170 stehov. Z nemocnice boli prepustení 30. apríla. Pre Itchukove zranenia sa musela zrušiť aj jeho účasť na prvom veľkom Super Junior projekte, "Attack on the Pin-Up Boys", kde hral rolu maskota pandy. Nakoniec sa však aj tak prevalilo, že pandou - maskotom bol väčšinu času v skutočnosti Rjo-uk.